Urrats galduen areto

Urrats galduen areto esaten zaio, publikoari irekitako eraikin batean (tren geltoki, Udaletxe, justizia jauregi) dependentzia askotara daramaten ateak dituen atarte zabalari.

 Arkitektura eta metafora 
Areto hauen zentzu arkitektonikoa jendetza handia hartzea da, bakoitzak behar duen eraikinaren dependentzietara modu erosoan bideratuz. Areto horien paradigma justizia-jauregietako bolumen handiko eta sabai altuko espazio dotoreak izan daitezke,Définition de la salle des pas perdus dans le Dictionnaire de la langue française d'Émile Littré. non abokatuak, bezeroak eta komunikabideak azken aldiz biltzen diren epaiketa baino lehen. Hor ibiltzen den jendearentzat trantsizio-lekua da kanpo-munduaren eta espazio judizialaren artean, eta hortik "urrats galduen gela" esamoldeak (XVII. mendetik dokumentaturik dagoenak) zentzu metaforikoa ere izatea, noraezean bere destinua aurkitu ezinik dabilen jendeari aplikatua.« Salle des pas perdus » sur le site Trait de justice.

 Aretoak 
Munduko hainbat lekutan aurki ditzakegu izen hau daramaten aretoak, besteak beste:

 Urrats Galduen Aretoa: Barakaldoko Justizia Jauregia.
 Salâo dos Passos Perdidos: Paço dos Duques de Bragança (Guimarâes).
 Sala de Passos Perduts: Güell Jauregia (Bartzelona).
 Sala de los Pasos Perdidos: Sevillako Alkazarra.
 Galería de Pasos Perdidos, Espainiako Auzitegi Gorena.
 Salle des Pas-Perdus: Poitou-ko Kondeen jauregian (Poitiers), Leonor Akitaniakoak eraikia.
 Salle des Pas Perdus: Parisko Justizia Jauregia.
 Salón de Pasos Perdidos Juan Domingo Perón: Argentinako Kongresuan, ikuskizunetarako ere erabilia.
 Literatura eta arteetan 
"Urrats galduen gela" izena edo kontzeptua sorkuntza artistiko ugaritan erabili izan da, hala nola:

 Jaromil Jireš-en film laburra, The Hall of Lost Footsteps (1960).
 Maxime Le Forestierren abesti bat, La Salle des pas perdus (1983);
 Andrés Trapielloren Salón de Pasos Perdidos liburu seriea, 1990ean hasia eta gutxienez 21 alez osatua.
 Kader Belarbi-ren koreografia bat, Salle des pas perdus (1997).
 Lagun Izoztua eleberria (Joseba Sarrionaindia, Elkar 2001), "Pauso Galduen Galeria" forman.
 Coralie Clementeren diskoa, Salle des pas perdus (2001);
 Julia Billet-en liburu bat, Salle des pas perdus (2003).
 Rodrigo eta Gabrielaren kanta bat, La Salle des pas perdus (2014).
 Sara Douglass-en liburua, The Hall Of Lost Footsteps (2021).

 Argazki-galeria 

 Erreferentziak  

 Kanpo estekak 

Kategoria:Gelak
Kategoria:Arkitektura